Meqqran yettimɣur, yettnerni Cabḥa yettnerni usirem-is yal mi ara t-wali di mmi-s ileḥḥu, ihedder, anda yedda ad teddu yides, tettaggad fell-as it-yettaɣen almi d ass mi yekcem ɣer uɣerbaz cwiṭ cwiṭ, yettali deg yiswiren Meqqran yettuɣal d argaz zdat wallen n yemma-s i tid-irebban s lḥif. Yuɣal yessen Jeğğiga n At Simer i as-yewwin leɛmer-is d yelli-s n Ɣnima n tewrirt d Meẓyan n At Simer, myeḥmalen kan s wallen.